Yerkeb mmi-s ugellid ɣef uɛudiw-is, yebda tikli, yelḥa yelḥa armi wwḍen rebɛin n wussan d wuḍan yewweḍ ɣer yiwet n teẓgi yufa yiwet n temɣart, yesteqsa-tt. Temlaya-s anida tella Lunǧa; lameɛna tweṣṣa-t-id ula i t-yawin ɣer din axaṭer d yelli-s n tteryel ur as-yezmir ara yerna s kra n win ṭṭfen ifassen-is ur d-yezzi tečča-t, tečča-ten tteryel. Ikemmel abrid-is, meɛna yerra deg uqerru-is ayen i as-tenna temɣart-nni, yelḥa, yelḥa, armi i-d-yufa axxam n